**ПОЛИТИКА**

**ЗА ИНФОРМИРАНОСТ И ПРОЗРАЧНОСТ ПРИ ОБРАБОТВАНЕТО НА ЛИЧНИ ДАННИ В РЕГИСТРИТЕ, ПОДДЪРЖАНИ ОТ**

**ОБЛАСТНА ДИРЕКЦИЯ „ЗЕМЕДЕЛИЕ“ - ГАБРОВО**

**ЗА ПОЛИТИКАТА ЗА ИНФОРМИРАНОСТ И ПРОЗРАЧНОСТ**

Настоящата политика за информираност и прозрачност има за цел в кратка, разбираема и леснодостъпна форма да информира физическите лица за правата и задълженията им във връзка с обработването на лични данни от страна на Областна дирекция „Земеделие“- Габрово, като администратор на лични данни.

Настоящата политика за информираност и прозрачност е съобразена с нормативните задължения на администратора, произтичащи от европейското и национално законодателство в областта на защитата на личните данни.

**ЗА АДМИНИСТРАТОРА**

Областна дирекция „Земеделие” – Габрово, ЕИК 175812436, е администратор на лични данни, със седалище и адрес на управление: гр. Габрово ПК 5300, ул. „Брянска” №30, представлявана от Даниел Красимиров Бурмов, тел. (+359) 66 804168, електронна страница <https://mzh.government.bg/ODZ-Gabrovo/bg/Home.aspx>,

e-mail: odzg\_gabrovo@mzh.government.bg.

Функциите на длъжностно лице по защита на личните данни са възложени на Ренета Цанкова – главен експерт в ГД “Аграрно развитие“, тел. 066/804274, 0882882464, odzg\_gabrovo@mzh.government.bg, адрес: гр. Габрово, ул.„Брянска” № 30, ет. 3, стая № 1.

**ЗА НАДЗОРНИЯ ОРГАН ПО ЗАЩИТА НА ЛИЧНИТЕ ДАННИ**

Комисия за защита на личните данни е надзорен орган по защита на личните данни, със седалище и адрес на управление: гр. София 1592, бул. „Проф. Цветан Лазаров” № 2, тел. 02/ 915 3 518, е-mail: kzld@government.bg, kzld@cpdp.bg, електронна страница : [www.cpdp.bg](http://www.cpdp.bg).

**ЗА ОБРАБОТВАНЕТО И ЦЕЛИТЕ**

Администраторът обработва лични данни автоматизирано и неавтоматизирано, като извършва действия по:

* събиране, записване, организиране, подреждане, структуриране;
* адаптиране, промяна, извличане, консултиране, ползване, пренасяне, комбиниране, коригиране, ограничаване;
* съхраняване, изтриване или унищожаване.

Администраторът обработва лични данни за целите на:

* административните услуги, предоставяни от него;
* упражняването на законните права и интереси на физическите лица;
* агростатистиката.

**ЗА КАТЕГОРИИТЕ ОБРАБОТВАНИ ЛИЧНИ ДАННИ**

Администраторът обработва лични данни свързани с идентифицирани физически лица или физически лица, които могат да бъдат идентифицирани пряко или непряко чрез специфичен идентификатор.

За описаните по-горе цели Администраторът обработва лични данни, разкриващи:

* физическа идентичност – име, ЕГН, постоянен и настоящ адрес, телефон, e-mail, л.к. №, УРН № и др.;
* икономическа идентичност – собственост, ограничени вещни права, публични задължения, банкови сметки и др.;
* семейна идентичност – семейно положение, родствени връзки и др.;
* социална идентичност – образование, трудова дейност и др.

Администраторът спазва общия принцип за забрана на обработването на лични данни, разкриващи:

* биометрични характеристики – човешки геном, дактилоскопични отпечатъци, отпечатък на ретината и др.;
* произход – расов, етнически и др.;
* убеждения и членство – политически партии, организации с религиозни, философски, синдикални и др. цели;
* здравословно състояние, сексуален живот и др.

Администраторът обработва специални (чувствителни) лични данни, разкриващи присъди и нарушения, данни за здравословното състояние, членство в синдикални и политически организации за законово определени цели- трудови договори, болнични листове, решения на ТЕЛК, съгласно нормативни актове и разпоредби.

**ПРИНЦИПИТЕ ПРИ ОБРАБОТВАНЕТО**

Администраторът обработва лични данни при спазване на следните принципи:

* законосъобразност, добросъвестност и прозрачност;
* ограничение на целите;
* свеждане на данните до минимум;
* точност;
* ограничение на съхранението;
* поверителност, цялостност и наличност;
* отчетност.

**ЗА ПОЛУЧАТЕЛИТЕ**

Получатели на обработваните от страна на Администратора лични данни са:

* физическите лица, чиито лични данни се обработват;
* длъжностните лица, които извършват обработване на лични данни под негово ръководство или обработващите лични данни от негово име;
* публични органи с правомощия, произтичащи от нормативни задължения.

**ЗА СРОКА ЗА СЪХРАНЕНИЕ**

Администраторът съхранява лични данни за период:

* не по-дълъг от необходимото за целите, за които се обработват личните данни;
* съобразен с нормативните и вътрешнонормативни задължения, произтичащи от националното законодателство.

**ЗА ПРАВАТА НА ФИЗИЧЕСКИТЕ ЛИЦА**

При обработването на личните им данни, физическите лица имат право на:

* информация за администратора, представляващия го, длъжностното лице по защита на личните данни, целите и основанието на обработването на лични данни, както и получателите им;
* достъп до обработваните лични данни и информация за целите на обработването, категориите лични данни, получателите им и срока за съхраняване;
* информация за източника на лични данни, тогава когато те не са предоставени от физическото лице;
* информация за наличието на автоматизирано вземане на индивидуални решения;
* ограничаване на обработването на лични данни;
* коригиране на лични данни;
* изтриване на лични данни (правото „да бъдеш забравен“);
* уведомяване при коригиране и изтриване на лични данни или ограничаване на обработването им;
* възражение при коригиране и изтриване на лични данни, ограничаване на обработването им или автоматизирано вземане на индивидуални решения;
* преносимост на личните данни;
* жалба до надзорния органи;
* жалба до компетентния съд съгласно националното законодателство;
* обезщетение за причинени вреди.

**ЗА РЕДА ЗА УПРАЖНЯВАНЕ НА ПРАВАТА**

За упражняване на описаните по-горе права при обработването на личните им данни, физическите лица отправят лично или чрез упълномощено лице писмено искане:

* в деловодството на Администратора или териториалните му звена;
* чрез лицензиран пощенски оператор;
* на официалната електронната поща на Администратора.

Администраторът предприема необходимите мерки и действия във връзка с постъпилото искане:

* в срокове, произтичащи от нормативни задължения на националното законодателство, но не по-късно от един месец от получаването му;
* информира физическите лица в случай на удължаване на срока, но не повече от два месеца, като ги уведомява за причините за това;
* информира физическите лица за неизпълнение на искането и причините за това, не по-късно от един месец от получаването му и им указва възможността за подаване на жалба пред надзорния орган или компетентния съд съгласно националното законодателство.

**ЗА СЪГЛАСИЕТО ПРИ ОБРАБОТВАНЕ**

Администраторът обработва лични данни на основание нормативни задължения, произтичащи от европейското и национално законодателство, във връзка с което:

* не се изисква съгласие на физическите лица, чиито данни се обработват;
* физическите лица имат право на информация относно обработването на личните им данни.

Когато Администраторът обработва лични данни без основание, произтичащо от нормативни задължения, се изисква съгласие на физическите лица, чиито лични данни се обработват. Изразеното съгласие е писмено, свободно изразено, конкретно, информирано и недвусмислено, като може да бъде оттеглено по всяко време.

**ЗА ПРАВОТО НА ЖАЛБА**

При обработването на личните им данни, физическите лица имат право на жалба:

* до Комисията за защита на личните данни като надзорен орган по защита на личните данни;
* до компетентния съд, съгласно националното законодателство.

**ЗА МЕРКИТЕ ЗА СИГУРНОСТ ПО ОТНОШЕНИЕ НА ЛИЧНИТЕ ДАННИ**

Сигурността на всеки тип информация, включително и лични данни, намиращи се в ОД „Земеделие“ - Габрово е приоритет за нас.

Приложени мерки в изпълнение на изискванията на регламента за защита на личните данни:

* в ОД „Земеделие“ Габрово се използва надеждна и лицензирана антивирусна защита;
* осигурена е защита на вътрешната мрежа в ОД „Земеделие“ Габрово, чрез използване на защитна стена;
* за целите на сигурността и вътрешния ред се поддържа СОТ в териториалните звена Севлиево, Дряново и Трявна, а в сградата на ОД “Земеделие“ – Габрово и ОСЗ Габрово е осигурена денонощна охрана.